ขอสอบถามแพทย์หน่อยค่ะ มีประจำเดือนมา ไม่มากเหมือนทุกรอบมาตอนต้นเดือนพฤศจิกายน พอประจำเดือนหมด ไม่ถึงสัปดาห์ มีเลือดมาไม่แน่ใจว่าประจำเดือนหรือเลือดอะไร สีประมานแดงอมชมพู มีออกสีน้ำตาล มีอาการปวดท้อง เมือยตามตัว อยากทราบว่าเป็นอะไรค่ะ
สวัสดีค่ะ หากประจำเดือนหมดไปแล้วประมาณ 1 สัปดาห์ ได้มีเลือดไหล อาจเป็นเลือดที่เกิดจาก- เลือดออกช่วงไข่ตก ซึ่งเลือดที่ออกจะมีปริมาณเล็กน้อย และออกเพียงแค่ 1 วัน นอกจากนี้ ในช่วงไข่ตก อาจมีอาการปวดท้องน้อย เจ็บเต้านม มีตกขาวเป็นมูกเหนียว มีความต้องการทางเพศมาก เป็นต้น- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นหากเลือดออกมาเพียง 1 วันแล้วหายไป ก็น่าจะเป็นเลือดออกวันไข่ตกได้ แต่หากเกิดเลือดออกผิดปกติมาเรื่อยๆ หรือเลือดมีปริมาณมาก ก็ไม่น่าใช่เลือดออกช่วงไข่ตก ซึ่งในกรณีนี้ หากเคยมีเพศสัมพันธ์มาก่อน ก็ควรตรวจหาการตั้งครรภ์ดูด้วยค่ะ หากตรวจไม่พบ และยังคงมีเลือดผิดปกติออกมาอีกเรื่อยๆ ก็ควรไปพบสูติ-นรีแพทย์เพื่อตรวจค่ะ